**Otázka č. 1**

**A. Časť všeobecné informácie (ďalej ako „VI“):**
**1. článok 5 VI (strana 3/17):**
Platba za plnenie sa bude realizovať bezhotovostným platobným stykom poukázaním na účet navrhovateľa najneskôr do 60 dní odo dňa doručenia faktúry.
Nesúlad s návrhom zmluvy o dielo (ďalej ako „ZoD“), (článok 4.14), kde sa uvádza 30 dní. Žiadame o zosúladenie v zmysle ZoD.
**Odpoveď č. 1**

Vyhlasovateľ zjednotil vyššie spomínané na splatnosť 30 dní.

**Otázka č. 2**

2. **článok 5 VI (strana 3/17):**
V prípade nedostatku finančných prostriedkov si Vyhlasovateľ vyhradzuje právo súťaž zrušiť.
Žiadame o vysvetlenie dokedy (v akom štádiu**) môže Vyhlasovateľ súťaž zrušiť.**

**Odpoveď č. 2**

Vyhlasovateľ si vyhradil právo zrušiť súťaž v prípade ak pred podpisom zmluvy nebude mať zabezpečené finančné krytie zmluvy v celom rozsahu.

**Otázka č. 3**

**3. článok 10 VI písmeno j) (strana 7/17):**
Navrhovateľ je povinný predložiť aj vyplnenú **prílohu č. 3 návrhu ZoD -** Harmonogram fakturačných míľnikov, kde musí navrhovateľ uviesť cenu v EUR....za jednotlivé požadované fakturačné celky/fakturačné míľniky. Cena v EUR...za jednotlivý fakturačný celok/fakturačný míľnik musí byť vypracovaná so zreteľom na cenu celkom za Dielo - ktorú uviedol navrhovateľ ako súčasť návrhu na plnenie kritéria na vyhodnotenie ponúk**. Navrhovateľ ostatné prílohy návrhu ZoD nepredkladá.**Žiadame o upresnenie textu - v ktorých konkrétnych stĺpcoch a riadkoch prílohy č. 3 návrhu ZoD sa vyžaduje doplniť Cenu? Okrem toho žiadame upresniť, ktoré ďalšie prílohy ZoD navrhovateľ nepredkladá?

**Odpoveď č. 3**

V prílohe 3 Harmonogram vykonávania diela a platobný kalendár vyplníte stĺpec Predpokladaný počet týždňov, pričom údaje uvedené vyhlasovateľom sú neprekročiteľné ( t.j. počet týždňov môže byť nižší).
**Prílohy ku Zmluve o dielo sú nasledovné:**

**Príloha č. 1:** Špecifikácia Diela – je daná vyhlasovateľom

**Príloha č. 2:** Špecifikácia Ceny Diela – bude dodané v ponuke ako súčasť ponuky

**Príloha č. 3:** Harmonogram vykonávania Diela a platobný kalendár – predloží navrhovateľ

**Príloha č. 4:** Zoznam subdodávateľov – bude dodané v ponuke ako súčasť ponuky

Príloha č. 5**:** Zoznam činností, úkonov a ND pre bežný prevádzkový servis – bude dodané v ponuke ako súčasť ponuky

Ak by navrhovateľ predložil prílohy k zmluve o dielo predkladal by ich dvakrát. Vyhlasovateľ využije požadované doklady a dokumenty predložené v ponuke ako prílohy ku Zmluve o dielo.

**Otázka č. 4**

**4. článok 10 VI písmeno m) (strana 8/17):**
Ostatné vyhlásenia resp. potvrdenia požadované v Špecifikácii predmetu zákazky - Opis predmetu zákazky. Žiadame špecifikovať aké potvrdenia.

**Odpoveď č. 4**

Navrhovateľ predloží všetky potrebné dokumenty v súlade s opisom predmetu zákazky. Vyhlasovateľ bude uvedenú dokumentáciu vnímať ako súčasť príloh ZoD.

**Otázka č. 5**

**5. článok 16 VI (strana 10/17):**
Lehota viazanosti **ponúk je 6 mesiacov** od uplynutia lehoty na predkladanie ponúk.
Vzhľadom na krátkosť harmonogramu (odovzdanie a prevzatie mechanických a strojných častí najneskôr do 27.12.2023) a nutnosť čo najskôr potvrdiť s dodávateľom objednávku mechanických a strojných častí, navrhujeme zmenu lehoty viazanosti ponuky na fixný termín a to najneskôr do 30.01.2023.
V nadväznosti na to navrhujeme upraviť aj článok 13 VI, písmeno b), posledná odrážka:
• platnosť bankovej záruky **končí dňom 30.01.2023**

**Odpoveď č. 5**

Lehota viazanosti sa vzťahuje k viazanosti navrhovateľa jeho ponukou t.j. do predpokladaného ukončenia OVS t.j. podpisu zmluvy. Dovtedy je navrhovateľ povinný dodržať platnosť ponuky len vo vzťahu k uzatvoreniu zmluvného vzťahu. Taktiež banková záruka je viazaná k uzatvoreniu zmluvného vzťahu resp. k vylúčeniu navrhovateľa resp. ukončeniu OVS, podľa toho, ktorá okolnosť nastane skôr.

**Otázka č. 6**

6. článok 20 VI, časť Vyhlasovateľ vylúči ponuku, ak:
**nesprávne číslovanie odsekov: a), b), c), d), d), h) - žiadame opraviť**

**Odpoveď č. 6**

Číslovanie je opravené.

**Otázka č. 7**

**B. Časť špecifikácia predmetu zákazky (ďalej ako „ŠPZ“):**1. článok 5 ŠPZ Požiadavky na technickú dokumentáciu projektu.
Otázka: v akom termíne dodá Vyhlasovateľ víťaznému uchádzačovi nižšie uvedené:
a. aktuálnu situáciu areálu s vyznačením predpokladaného osadenia diela (formát pdf+dwg)
b. právoplatnú Dokumentáciu pre územné rozhodnutie (formát pdf+dwg)
c. právoplatnú Dokumentáciu pre stavebné povolenie (formát pdf+dwg)
Navrhujeme fixný dátum 30.01.2023

**Odpoveď č. 7**

Vyhlasovateľ poskytne právoplatnú dokumentáciu na územné a stavebné konanie víťaznému uchádzačovi. Dokumentácia na územné konanie je k dispozícií po podpise zmluvy, pričom uvedené obsahuje aj aktuálnu situáciu areálu. Proces stavebného konania a získania stavebného povolenia je viazaný na finálne technologické riešenie a jeho proces sa naštartuje po podpise ZoD a dodaní technických podkladov riešenia úspešným navrhovateľom.

**Otázka č. 8**

Okrem toho:
v prípade ak túto povinnosť Vyhlasovateľ nesplní, resp. nezabezpečí v dostatočnom časovom predstihu stavebnú pripravenosť tak, aby Navrhovateľ mohol začať inštaláciu diela v súlade s harmonogramom (článok 8 ŠPZ) žiadame uviesť že kým Vyhlasovateľ povinnosť nesplní, Navrhovateľovi neplynie termín plnenia

**Odpoveď č. 8**

Vyhlasovateľ doplnil bod 3.4. ZoD v znení

*V prípade, ak Zhotoviteľ nemôže plniť v dôsledku preukázateľného omeškania Objednávateľa, Zhotoviteľ nie je v omeškaní. V prípade, ak omeškanie Objednávateľa podľa prvej vety tohto odseku Zmluvy je preukázateľne v príčinnej súvislosti s predchádzajúcim omeškaním alebo predchádzajúcim neplnením Zhotoviteľa riadne a včas podľa podmienok Zmluvy, Zhotoviteľ sa dostáva do následného omeškania a zodpovedá za takéto následné omeškanie v celom rozsahu.*

**Otázka č. 9**
2. článok 8 ŠPZ Harmonogram (strany 34-37/37)
Je vo viacerých bodoch v rozpore s prílohou č. 10 Návrh zmluvy o dielo. Žiadame o vysvetlenie resp. zosúladenie oboch dokumentov. Viac podrobností v časti Návrh zmluvy o dielo.

**Odpoveď č. 9**

Zmluva o dielo a jej bod 4.8 vychádza zo špecifikácie predmetu zákazky. Vyhlasovateľ doplnil bod 4.8.

Vyhlasovateľ bezodkladne predloží upravené dokumenty.

**Otázka č. 10**

3. príloha 15 OVS Formulár návrhu navrhovateľa na plnenie kritérií na vyhodnotenie ponúk, bod 2: Ak navrhovateľ predloží ekvivalentné riešenie a predmet ekvivalentného riešenia potrebuje naceniť mimo uvedených položiek, vloží cenu do položky č. 8 - iné.
V súvisiacej tabuľke nad týmto textom je položka „iné“ uvedená ako č. 9. Žiadame zosúladiť.

**Odpoveď č. 10**

Jedná sa o administratívny nedostatok, opravené.

**Otázka č. 11.**

4. všeobecné
V rámci súťažných podkladov nie sú zosúladené pojmy „Vyhlasovateľ“ a „Objednávateľ“ (viď napr. strana 2/17 VI verzus Definície pojmov, strana 5/37 ŠPZ) resp. „Navrhovateľ“, „Zhotoviteľ“ a „Dodávateľ“. Žiadame o zosúladenie.

**Odpoveď č. 11**

Vyhlasovateľ v súťažných podmienkach používa výrazy vyhlasovateľ = JESS, a.s. a navrhovateľ = ten, hospodársky subjekt, ktorý predloží ponuku.

V opise predmetu zákazky používa výrazy objednávateľ = JESS, a.s. a zhotoviteľ = hospodársky subjekt, ktorý bol v obchodnej verejnej súťaži úspešný a s ktorým bol podpísaný zmluvný vzťah.

Vzhľadom na tú skutočnosť, že opis predmetu zákazky bude neoddeliteľnou súčasťou zmluvného vzťahu, používa sa rovnaká terminológia ako sa používa v návrhu zmluvy.

**Otázka č. 12**

**C. Časť návrh Zmluvy o dielo (ďalej ako „ZoD“):**
1. článok 3.2.2 ZoD: Odovzdanie a prevzatie diela vrátane kompletnej dokumentácie špecifikovanej touto zmluvou do 14.12.2023

To je v rozpore s článkom 13.2.1, písmeno j) ZoD, v ktorom sa uvádza že ak Zhotoviteľ neodovzdá dielo vrátane kompletnej dokumentácie špecifikovanej touto zmluvou do 31.12.2023, môže Vyhlasovateľ okamžite odstúpiť od zmluvy. Oba tieto dátumy sú navyše v rozpore s harmonogramom (článok 8 ŠPZ), kde sa ako posledný míľnik „Odovzdanie a prevzatie diela a uvedenie do prevádzky“ uvádza dátum 30.04.2024. Žiadame zosúladiť v zmysle harmonogramu.

**Odpoveď č. 12**

Článok 13.2.1 pism. j) bol upravený na termín 30.4.2024.

**Otázka č. 13**

2. článok 4.8 ZoD: Zmluvné strany sa dohodli, že Cena bude uhradená v častiach v zmysle harmonogramu vykonávania diela podľa prílohy č. 3 ZoD nasledovne... Body c), ca) a cb) tohto článku ZoD sú v nesúlade s harmonogramom (článok 8 ŠPZ) ako aj s prílohou č. 3 ZoD. Máme za to, že podmienky uvedené v harmonograme (článok 8 ŠPZ) a v prílohe č. 3 ZoD sú stanovené správne, žiadame o zosúladenie v zmysle harmonogramu. Takisto si v tejto súvislosti dovoľujeme uviesť článok 23 VI, prvá veta, v ktorej sa uvádza že „...Uzavretá Zmluva o dielo nesmie byť v rozpore so súťažnými podmienkami...“ čo v tomto prípade nie je splnené.

**Odpoveď č. 13**

Zmluva o dielo a jej bod 4.8 vychádza zo špecifikácie predmetu zákazky. Vyhlasovateľ doplnil bod 4.8 v zmluve o dielo.

Vyhlasovateľ bezodkladne predloží upravené dokumenty.

**Otázka č. 14**

3. články 4.12, 4.12.1 a 4.12.2 ZoD: Zmluvné strany sa dohodli, že Zhotoviteľ je povinný najneskôr v deň vystavenia priebežnej faktúry podľa písm. c bodu 4.8 tohto článku zmluvy...vystaviť v prospech Objednávateľa neodvolateľnú a nepodmienenú bankovú záruku za splnenie časti kontraktu (performance guarantee) podľa písm. c) bodu 4.8 tohto článku zmluvy vo výške celkovo 50% ceny diela... Články 4.12, 4.12.1 a 4.12.2 ZoD sú v nesúlade s harmonogramom (článok 8 ŠPZ, posledný odsek, strana 35/37), v ktorom sú podmienky vystavenia bankovej záruky odlišné. Máme za to, že podmienky uvedené v harmonograme (článok 8 ŠPZ, posledný odsek, strana 35/37) a v prílohe č. 3 ZoD sú stanovené správne, žiadame o zosúladenie v zmysle harmonogramu.

**Odpoveď č. 14**

Zmluva o dielo a jej bod 4.8 vychádza zo špecifikácie predmetu zákazky. Vyhlasovateľ doplnil bod 4.8 v zmluve o dielo.

Vyhlasovateľ bezodkladne predloží upravené dokumenty.

**Otázka č. 15**

4. článok 4.14 ZoD: Lehota splatnosti faktúr je 30 dní odo dňa ich doručenia Objednávateľovi.
Nesúlad s článkom 5 VI (strana 3/17), kde sa uvádza splatnosť 60 dní. Žiadame o zosúladenie v zmysle ZoD, t. j. splatnosť faktúr je 30 dní odo dňa ich doručenia.

**Odpoveď č. 15**

Vyhlasovateľ zjednotil vyššie spomínané na splatnosť 30 dní.

**Otázka č. 16**

5. článok 7.9 ZoD: Zmluvné strany sa dohodli, že Zhotoviteľ je povinný poskytnúť Objednávateľovi ním zvolené záručné plnenie.
Žiadame o presnú špecifikáciu pojmu „ním zvolené záručné plnenie“.

**Odpoveď č. 16**

Vyhlasovateľ mení článok 7.9 ZoD: 7.9 Zmluvné strany sa dohodli, že Zhotoviteľ je povinný poskytnúť Objednávateľovi záručné plnenie bližšie špecifikované v Opise predmetu zákazky.

Vyhlasovateľ bezodkladne predloží upravené dokumenty.

**Otázka č. 17**

6. všeobecné:
V ZoD nie je žiadnym spôsobom ošetrený inštitút vyššej moci (štandardné podmienky vis maior + COVID), ktorý by chránil Zhotoviteľa v prípade ak by takéto podmienky nastali a v ich dôsledku by nebol schopný dodržať termíny stanovené či už v zmluve, harmonograme alebo ktorejkoľvek inej časti súťažných podkladov (objektívne skutočnosti vylučujúce plnenie Zhotoviteľa).

**Odpoveď č. 17**

Vyhlasovateľ doplnil čl. 15.4. v zmluve o dielo.

*Zmluvné strany sa dohodli, že v prípade preukázateľného závažného obmedzenia možnosti plnenia alebo úplného znemožnenia plnenia niektorou Zmluvnou stranou, spôsobeného mimoriadnymi okolnosťami nezávislými od vôle danej Zmluvnej strany (vis maior), predovšetkým, avšak nielen vojnou, štrajkom, povstaním, občianskymi nepokojmi, požiarom, teroristickým útokom, živelnou katastrofou, závažným ohrozením verejného zdravia z dôvodu radiačnej, chemickej, ekologickej nehody, alebo vysoko prenosnej infekcie, alebo na nepredvídateľnú okolnosť nadväzujúcimi zákonnými rozhodnutiami orgánov štátnej správy (ďalej len „nepredvídateľné obmedzujúce okolnosti“), je daná zmluvná strana ospravedlnená v rozsahu, do miery a na čas zodpovedajúce danej nepredvídateľnej obmedzujúcej okolnosti za predpokladu, že táto Zmluvná strana, ktorá požaduje takéto ospravedlnenie, ihneď a to bezodkladne, ako sa o vzniku* *nepredvídateľnej obmedzujúcej okolnosti dozvedel, oznámi druhej Zmluvnej strane začatie a skončenie akejkoľvek podobnej nepredvídateľnej obmedzujúcej okolnosti a vynaloží maximálne úsilie, aby minimalizovala obmedzenie a/ alebo nemožnosť plnenia svojich povinností podľa tejto Zmluvy. Po skončení tejto* *nepredvídateľnej obmedzujúcej okolnosti ospravedlnená Zmluvná strana bude ihneď pokračovať v plnení všetkých povinností, ktorých plnenie bolo touto nepredvídateľnou obmedzujúcou okolnosťou prerušené, pokiaľ sa Zmluvné strany nedohodnú inak.*

**Otázka č. 18**

Príloha č.12
Technická alebo odborná spôsobilosť: Navrhovateľ preukazuje splnenie podmienky účasti týkajúcej sa technickej alebo odbornej spôsobilosti.

Vyhlasovateľ požaduje, aby navrhovateľ predložil Zoznam dodaných tovarov a súvisiacich služieb rovnakého alebo obdobného charakteru ako je predmet tejto zákazky a to za predchádzajúcich päť rokov od zverejnenia Výzvy v celkovej hodnote min. 500 000,00 eur bez DPH. Zoznam dodaných tovarov a súvisiacich služieb vyhotovuje navrhovateľ a musí byť podpísaný oprávnenou osobou za navrhovateľa. Vzor Zoznamu dodaných tovarov a súvisiacich služieb tvorí Prílohu č. 6 týchto súťažných podmienok.
Za rovnaký alebo obdobný charakter dodaných tovarov a súvisiacich služieb ako je predmet tejto sa považuje dodanie zariadenia na výrobu vodíka elektrolýzou vrátane kompletnej infraštruktúry alebo zariadenia pre skladové hospodárstvo vrátane plnenia technických plynov realizované v krajinách EÚ.

Otázka: Je prípustná (bude uznaná) referencia dodávky zariadení aj z krajín nachádzajúcich sa na území Európy a to z krajín : Švajčiarsko, Nórsko a prípadne Turecko?

**Odpoveď č. 18**

Vyhlasovateľ pripúšťa referenciu aj z krajín EFTA (Európske združenie voľného obchodu), kde krajiny ako Švajčiarsko a Nórsko patria. Ostatné krajiny (ako Turecko) neakceptujeme, nakoľko dohody EFTA a EEA výrazne zabezpečujú porovnateľné podmienky ako na spoločnom EU trhu.